"Setswana Puo ya Gae (HL)/P1 4 DBE/2022 SC/NSC 7 'Keabetswe mma.' A bua ka phuthologo e bile a ntse a nyeba. 'O raya 40 mang?' Ga botsa mmaagwe a rototse matlho. 'Ke raya Keabetswe, morwadia rre Baleseng.' A araba ka go makala. 'Keabetswe, morwadia Baleseng?' A bua a ntse a roromela, matlho a simolola go nna mahibidu le mofufutso o ela mo phatlheng ya gagwe. 'O opile kgomo lonaka, mma. Ke ena ke batlang e nne ngwetsi ya gago.' Moeka a bua a ntse a 45 tshegatshega le fa tota a ne a lemoga fa kgang ya gagwe e ka re e tsosa diletseng. 8 Kgori o ne a itheile a re kgang e tlaa itumedisa mmaagwe. Fela go ne go sa bonale jalo. E rile Kgori a bona mmaagwe a tlhakatlhakana le go tshaba mo ntlong, a simolola go itewa ke ditshikare, dipelaelo tsa 50 aparela tlhaloganyo ya gagwe. Ka lotlatlana lwa lona letsatsi leo, Dikgobe, malomaagwe Kgori, o ne a fitlha kwa gaabo. O mo fitlhetse a le nosi. Dikgobe o ne a tsaya setilo mme ba dula fa tlase ga setlhare sa mokala le motlogoloagoe. Dikgobe e ne e se motho wa go potologa kgang e bile a sa rate go boeletsa. 55 9 'Bona fa setlogolo, mmaago le rraago ba nkopile go tla go bua le wena. Ke utlwile fa o bone Keabetswe morwadia Baleseng, e bile o eletsa go mo nyala. Sebe sa Phiri ke gore wena le Keabetswe lo a amana.' A bua jalo a tlhabile moeka ka matlho. 'Malome fa o re nna le Keabetswe re a amana, o raya jang?' A bua ka mafega le go fela pelo. 60 10 'Kgori, e rile mmaago a nyalwa ke Kopano, o ne o le dingwaga di le tharo. Ka segaeno, kgomo e gapiwa le namane. Baleseng o tlogetse mmaago go go godisa a le nosi. E rile go boa a tla le mosadi yo mongwe, a mo nyala. Moragonyana ba segofadiwa ka ngwana wa mosetsana e bong Keabetswe.' 65 'Malome tota wa reng?' A botsa a geletse dikeledi e bile a roromela. 'Kgori, Baleseng ke rraago. Wena le Keabetswe lo bana ba madi.' E rile Dikgobe a ise a fetse go bua, Kgori a itaagana fa fatshe. A idibala. [E rulagantswe sešwa go tswa go Go rothisa mmutla madi ka Tsietsi S Maselwa] 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ka Setswana, ke mang yo o tshwanetseng go romiwa go rera bogadi? A Ramogoloagwe B Rraagwe C Malomaagwe D Tsala (1) 1.1.2 Ke dilo dife tse PEDI tse Kopano a neng a ipela ka tsona ka morwae? (2) 1.1.3 Naya dintlha di le PEDI tse Kgori a neng a farologane le makawana a Dryharts ka tsona. (2) Kwalololo e ileditswe P hetla"